Avoimen tiedon ohjelman ohjausryhmän kokouksen 15.4.2015 pöytäkirja

Aika 15.4.2015 klo 9.00 – 11.30

Paikka Valtioneuvoston Pihapaviljongin kokoushuone Mustikka, osoitteessa Snellmaninkatu 5

Osallistujat Valtiosihteeri Sami Paatero, VM, puheenjohtaja

ICT-johtaja Anna-Maija Karjalainen, VM

Johtaja Jussi Kaurola, Ilmatieteen laitos

Tietopalvelujohtaja Antti Saarikoski MLL, pääjohtaja Arvo Kokkosen sijaisena

Pääjohtaja Rauni Hagman, PRH

Pääjohtaja Marjo Bruun, Tilastokeskus

Johtaja Lea Krohns VRK, ylijohtaja Hannu Luntialan sijaisena

Lainsäädäntöneuvos, yksikön päällikkö Sami Kivivasara, VM

Pysyvät asiantuntijat:

KTT Heli Koski, ETLA

Erityisasiantuntija Elisa Kettunen, Suomen Kuntaliitto

Johtaja Timo Cantell, Helsingin kaupunki

Erikoissuunnittelija Antti Tuomi-Nikula, THL

Kehittämispäällikkö Hanna Niemi-Hugaerts Forum Virium Helsinki, kehitysjohtaja Pekka Koposen sijaisena

Sihteeristö:

Neuvotteleva virkamies Anne Kauhanen-Simanainen, VM

Ohjelmapäällikkö Margit Suurhasko, sihteeri

Poissa, ei sijaista Valtiosihteeri Esa Suominen, VM, varapuheenjohtaja

Budjettineuvos Riku Jylhänkangas, VM

Neuvotteleva virkamies Kati Jussila, VM

Pääjohtaja Lea Kauppi, SYKE

Open Knowledge Finland ry:n varapuheenjohtaja Jaakko Korhonen

Tutkimus- ja kehittämisjohtaja Jyrki J. Kasvi, Tieke

Tietosuojavaltuutettu Reijo Aarnio, OM

Kehityspäällikkö Sami Kallinen, YLE

Neuvotteleva virkamies Mikael Vakkari, VM

1. Kokouksen avaus

Ohjausryhmän puheenjohtaja toivotti osallistujat tervetulleiksi ja totesi Avoimen tiedon ohjelmassa tehdyn työn olleen tärkeää. Oletettavaa on, että avoin tieto on jossakin muodossa myös tulevan hallituksen ohjelmassa.

1. Kokouksen esityslistan hyväksyminen

**Päätös:** Esityslista hyväksyttiin.

1. Edellisen kokouksen pöytäkirjan hyväksyminen

<https://wiki.julkict.fi/julkict/avoin-data/dataportaali/avoin-tieto-ohry/kokous-15012015/avoimen-tiedon-ohjelman-ohjausryhman-15-1-2015-kokouksen-poytakirja/view>

**Päätös:** Pöytäkirja hyväksyttiin.

1. Avoimen tiedon ohjelman eteneminen alkuvuonna 2015

* *Avoindata.fin kehittäminen /* ohjelmapäällikkö Margit Suurhasko
  + Avoindata.fin kehittämisessä keskitytään kevätkaudella palvelun käytettävyyden ja tietojen laadun parantamiseen sekä yhteisten käytäntöjen vahvistamiseen muiden vastaavien dataportaalien kanssa.
* *Yritysten ja julkishallinnon vuoropuhelun käynnistäminen*: LVM:n digiturnauksen tulosten hyödyntäminen/ ohjelmapäällikkö Margit Suurhasko

Asiakohdasta käytiin seuraavaa keskustelua:

* perustietovarantojen maksuttomuuden mahdollistaminen edellyttää kompensaatiota ao. virastoille
* keskeisten perustietovarantojen avaaminen (maksuttomuus) vaatii vielä arviolta vähintään 25–30 miljoonan euron pysyvää lisärahoitusta valtion tulo- ja menoarvioon
* kuka saa hyödyn tietojen maksuttomuudesta? Koituuko hyöty isoille IT-firmoille vai laajasti yrityskenttään?
* perustietovarantojen maksuttomuuden ja tietojen lisääntyvän kysynnän haasteina lainsäädännölliset kysymykset, henkilötietoja sisältävät aineistot, tietojen yhdistelemisen mahdollisuus (henkilö tai henkilön omaisuus voidaan tunnistaa), järjestelmien kasvavat kapasiteettivaatimukset ja kustannukset
* kuka huolehtii tietojen luotettavuudesta ja eheydestä, muuttuuko perustietovarantojen luonne, tarvitaanko niitä ylipäätään?
* jotkut yritykset toivovat tietojen olevan maksuttomia, toiset maksavat niistä mielellään
* viranomaisten on erotettava tieto ja palvelut toisistaan: tieto maksutonta, mutta palveluista voi edellyttää maksullisuutta
* muodostettava näkemys siitä, minkä palvelujen kehittäminen kuuluu julkisen hallinnon tehtäviin, jotta tietoa voitaisiin hyödyntää paremmin
* tietoaineistojen käyttö voi vaatia paljon asiantuntemusta ja osaamista, jota käyttäjillä ei välttämättä ole
* joidenkin julkistenkin tietoaineistojen avaaminen yksittäisen kysynnän perusteella voi olla liian kallista, eikä ole kustannustehokasta
* rajapintapalvelut tärkeitä ja käyttäjien toivotaan rekisteröityvän, jotta yhteystiedot olisivat häiriötilanteissa käytössä
* tiedon tarjoajien kannattaa motivoida ilmoittamaan käytöstä vapaaehtoisesti
* rajapintapalvelut kannattaa rakentaa niin, että niistä on myös viranomaiselle itselleen hyötyä oman toiminnan kannalta
* keskustelu suunnattava digitalisaation tietopolitiikkaan; tietorakenteet, selkeät toimintavat, mielekkäiden palvelujen hyöty
* liiketoimintaa syntynyt avatun datan pohjalle, mutta joissain tapauksissa vähemmän kuin on odotettu: liiketoiminnan käynnistäminen vaatii aikaa
* liiketoimintaa syntyy tietojen yhdistämisestä
* verkkoon tehtävillä sovelluksilla voi olla myös menekkiä kansainvälisillä markkinoilla
* yhteistyötä mahdollista tehdä 6aika-hankkeen yrityspaneelin kanssa
* *Avoimen tiedon vaikuttavuus –esitutkimuksesta johdettavat toimenpiteet* / KTT Heli Koski, Etla / ohjelmapäällikkö Margit Suurhasko
  + Heli Koski esitteli esitutkimuksen päätulokset . Esitettiin suunnitelma ja aikataulu esitutkimuksen toimenpiteiden toteuttamiseksi.
  + Avoimen tiedon kysymykset mukana VM:n tietohallintokyselyssä ja uutta kysymystä laaditaan vuoden 2016 CIS-kyselyyn huhtikuun aikana
  + vaikuttavuuden mittaaminen ylipäätään hankalaa, mutta mittariston laadinta käynnistettävä
* *Tietovarantojen avaaminen ja hyödyntäminen* / neuvotteleva virkamies Anne Kauhanen-Simanainen
  + mediasta tehtyjä poimintoja tietovarantojen avaamisesta ja hyödyntämisestä
* *Keskustelua avoimen tiedon tulevista linjauksista* / neuvotteleva virkamies Anne Kauhanen-Simanainen

- Avoimen tiedon tavoitteet 2015 – 2020

Asiakohdista käytiin seuraavaa keskustelua:

* tulevaisuudessa fokuksen suuntaaminen avoimesta datasta siihen, mitä erilaisia tietovarantoja on, mitkä niistä ovat avointa dataa, millaisia käyttöoikeudet ovat (saatavuustiedot kaikkien käyttöön)
* tietojärjestelmäluettelot käyttäjille avoimiksi ja helppokäyttöisiksi
* kuntatieto-ohjelma kytkettävä näkyvämmin avoimen tiedon tavoitteisiin
* informaatiologistiikan ja yhteentoimivuuden vaatimukset huomioitava
* kuntien tietovirtojen ohjaaminen tärkeää
* virastokeskeisyydestä siirryttävä kokonaisnäkemykseen tietovarantojen kehittämisessä

Esiteltiin lyhyesti

* *Tietovarantojen avaamisen ohjeistus ja tuki* /ohjelmapäällikkö Margit Suurhasko
* *Nordic Open Data week 29.5.-7.6.2015 – eteneminen /* ohjelmapäällikkö Margit Suurhasko

1. Ohjausryhmän seuraava kokous

Avoimen tiedon ohjelman päätöstilaisuus 17.9.2015 klo 13.00 – VM Paja Mariankatu 9 on varattu tilaisuutta varten.

Ohjelman ohjausryhmän ja valmistelu- ja koordinointiryhmän sekä mahdollisten sidosryhmien yhteinen seminaari/tilaisuus, jossa julkaistaan muun muassa ohjelman tulevat toimintalinjaukset, ohjelman loppuraportti (julkaisu) ja muuta ajankohtaista.